ચંદ્રપુરા કંપામાં રહેતા સુરેશભાઇ પટેલ મંગળવારે પત્ની અરૂણાબેન સાથે બાઇક લઇને નિકોડા ચોકડી પર આવેલ દવાખાને ગયા હતા. દવા કરાવી પેટ્રોલ ભરાવી પરત ફરી રહ્યા હતા દરમિયાન નિકોડા ચોકડીથી ચંદ્રપુરાકંપા વચ્ચે નિર્મળ તળાવ નજીક આવતાં બાઇક પર આવેલ બે શખ્સો પૈકી પાછળ બેઠેલા શખ્સ ચાલુ બાઇકે અરૂણાબેનના ગળામાંથી સોનાનો દોરો ખેંચી લીધો હતો અને ફરાર થઇ ગયા હતા. ગાંભોઇ પોલીસે ગુનો નોંધી ચેન સ્નેચર્સની તપાસ હાથ ધરી હતી.